האקדמיה הצ'כית למדעים

האקדמיה הצ'כית למדעים (בצ'כית: Akademie věd České republiky, בר"ת AV ČR) הוקמה בשנת 1992 על ידי הפרלמנט הצ'כי כהמשך הצ'כי של האקדמיה למדעים של צ'כוסלובקיה לשעבר, ומסורתה מתחילה בחברה המלכותית למדעים של בוהמיה (שהוקמה ב-1784) ובאקדמיה הצ'כית למדעים, ספרות ואמנויות תחת הקיסר פרנץ יוזף (שהוקמה ב-1890). האקדמיה היא המוסד המוביל למחקר ציבורי שאינו שייך לאוניברסיטה ברפובליקה הצ'כית. היא עוסקת גם במחקר יסודי וגם במחקר יישומי אסטרטגי. לאקדמיה יש שלוש פקולטות מדעיות: פקולטה למתמטיקה, פיזיקה ומדעי כדור-הארץ, פקולטה לכימיה, מדעי החיים ורפואה ופקולטה למדעי הרוח ומדעי החברה. כיום האקדמיה מנהלת רשת של שישים מכוני מחקר וחמש יחידות תמיכה, בהם מועסקים בסך הכל 6,400 עובדים, יותר מחצי מהם חוקרים בעלי הכשרה אוניברסיטאית ומדעני דוקטורט. המשרד הראשי של האקדמיה וארבעים מכוני מחקר נמצאים בפראג, ויתר 20 המכונים מפוזרים ברחבי המדינה. היסטוריה הקמת האקדמיה בשנת 1992 מהווה המשך לארגונים קודמים: החברה המלכותית הצ'כית לדוקטרינות (Královská česká společnost nauk), 1784–1952 האקדמיה הצ'כית למדע ולאמנות (Česká akademie věd a umění), 1890–1952 האקדמיה הצ'כוסלובקית למדעים (Československá akademie věd), 1953-1992 בשנת 2010 האקדמיה אימצה מדיניות גישה חופשית כדי לאפשר גישה חופשית למאמרי מחקר שלה ולשימוש חוזר בהם. לקריאה נוספת קישורים חיצוניים אתר האינטרנט הרשמי של האקדמיה הצ'כית למדעים (באנגלית) האקדמיה הצ'כית למדעים, ברשת החברתית פייסבוק האקדמיה הצ'כית למדעים, ברשת החברתית X (טוויטר) האקדמיה הצ'כית למדעים, ברשת החברתית אינסטגרם האקדמיה הצ'כית למדעים, סרטונים בערוץ היוטיוב הערות שוליים